"ეს იყო ჯერ კიდევ 10 წლის ბუქარესტში მიღებული გადაწყვეტილება, რომელიც კიდევ ერთხელ დადასტურდა დღეს, ითქვა, რომ საქართველო აუცილებლად გახდება ნატოს წევრი, ჩვენ გვქონდა ძალიან ინტენსიური დისკუსია უმაღლესი დონის იმ ფორმატში, რომელშიც მონაწილეობა მიიღო ნატოს წევრი ქვეყნების სახელმწიფოს მეთაურებმა, ძალიან პოზიტიურად იყო შეფასებული ის პროგრესი, რომელიც ქვეყანას გააჩნია ნატო-ში ინტეგრაციის გზაზე, მაგრამ ფაქტია, რომ წევრების გარკვეული რაოდენობა ვერ თანხმდება ვადებთან დაკავშირებით, თუ როდის უნდა მოხდეს ეს, მაგრამ ფაქტი, რომ საქართველო აუცილებლად გახდება, ამაზე არის სრული კონსესუსი. იმ ვადამდე, როცა დადგება დრო, საქართველო შეუერდეს ჩრდილოატლანტიკურ ალიანსს, წევრი ქვეყნები ზრუნავენ, გაძლიერდეს საქართველო თავდაცვის უსაფრთხოების მიმართულებით და ამაში მათ მნიშვნელოვანი წვლილი შეაქვთ. საქართველო არა მხოლოდ სამიტიდან სამიტამდე, არამედ ყოვგელდღიურად აძლიერებს საკუთარ თავდაცვას და უსაფრთხოებას, ამაში ჩვენს პარტნიორებს შეაქვთ საკუთარი წვლილი, ჩვენ მათი ძალიან მადლიერი ვართ, ამ პროცესით ერთგვარად მწიფდება ის დრო, როდესაც საქართველო აუცილებლად გახდება ნატოს წევრი, ანუ ჩვენი პარტნიორები გვეხმარებიან ჩვენი თავდაცვისუნარიანობის გაძლიერებაში და ამით ეს პროცესი მიდის წინ იმისთვის, რომ როდესაც ეს დრო დადგება, საქართველო ამისთვის სრულად მზად იყოს",-განაცხადა დავით ზალკალიანმა.